pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงวัฒนธรรม กล่าวแสดงความยินดี ในงาน "ชมจันทร์ สานสัมพันธ์ ไทย-จีน" เพื่อเฉลิมฉลองเทศกาลไหว้พระจันทร์ และวันชาติสาธารณรัฐประชาชนจีน
วันศุกร์ที่ 2 ตุลาคม 2563
ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี ในงาน "ชมจันทร์ สานสัมพันธ์ ไทย-จีน" เพื่อเฉลิมฉลองเทศกาลไหว้พระจันทร์ และวันชาติสาธารณรัฐประชาชนจีน
ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี ในงาน "ชมจันทร์ สานสัมพันธ์ ไทย-จีน" เพื่อเฉลิมฉลองเทศกาลไหว้พระจันทร์ และวันชาติสาธารณรัฐประชาชนจีน
วันที่ ๑ ตุลาคม ๒๕๖๓ เวลา ๑๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม กล่าวแสดงความยินดี ในงาน "ชมจันทร์ สานสัมพันธ์ ไทย-จีน" เพื่อเฉลิมฉลองเทศกาลไหว้พระจันทร์ และวันชาติสาธารณรัฐประชาชนจีน โดยมี Mr.Gu Hongxing (นายกู้ หงชิง) ผู้อํานวยการศูนย์วัฒนธรรมแห่งประเทศจีน ณ กรุงเทพฯ ควบตําแหน่ง ผู้อํานวยการสํานักงานการท่องเที่ยวแห่งประเทศจีน ณ กรุงเทพฯ ให้การต้อนรับ และมี นายกร ทัพพะรังสี นายกสมาคมมิตรภาพไทย-จีน นายพินิจ จารุสมบัติ ประธานสภาวัฒนธรรมไทย-จีน และส่งเสริมความสัมพันธ์ คณะทูตานุทูต ผู้แทนหน่วยงานภาครัฐ ภาคเอกชน และแขกผู้มีเกียรติ เข้าร่วมงาน ณ ศูนย์วัฒนธรรมแห่งประเทศจีน ณ กรุงเทพฯ ถนนเทียมร่วมมิตร กรุงเทพฯ
รัฐบาลไทย-ข่าวทำเนียบรัฐบาล-รมว.วธ. เป็นประธานในพิธีบำเพ็ญกุศลเนื่องในวันคล้ายวันสถาปนากระทรวงวัฒนธรรม ครบรอบ ๑๘ ปี
วันศุกร์ที่ 2 ตุลาคม 2563
รมว.วธ. เป็นประธานในพิธีบําเพ็ญกุศลเนื่องในวันคล้ายวันสถาปนากระทรวงวัฒนธรรม ครบรอบ ๑๘ ปี
รมว.วธ. เป็นประธานในพิธีบําเพ็ญกุศลเนื่องในวันคล้ายวันสถาปนากระทรวงวัฒนธรรม ครบรอบ ๑๘ ปี
วันที่ ๒ ตุลาคม ๒๕๖๓ เวลา ๐๙.๐๙ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีบําเพ็ญกุศลเนื่องในวันคล้ายวันสถาปนากระทรวงวัฒนธรรม ครบรอบ ๑๘ ปี โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร วัฒนธรรมจังหวัด เครือข่ายวัฒนธรรม หน่วยงานภาครัฐ และภาคเอกชน เข้าร่วมงานและร่วมแสดงความยินดี ณ กระทรวงวัฒนธรรม ถนนเทียมร่วมมิตร กรุงเทพฯ
ทั้งนี้ กระทรวงวัฒนธรรม ก่อตั้งขึ้นเมื่อวันที่ ๓ ตุลาคม ๒๕๔๕ โดยได้น้อมนําพระปฐมบรมราชโองการในพระบาทสมเด็จพระวชิรเกล้าเจ้าอยู่หัว เรื่องการสืบสาน รักษา และต่อยอดมาเป็นแนวทางดําเนินงานวัฒนธรรม ภายใต้กรอบยุทธศาสตร์ชาติ ระยะ ๒๐ ปี โดยยึดหลักธรรมาภิบาล บูรณาการความร่วมมือกับทุกภาคส่วน ภาครัฐ ภาคเอกชน และภาคประชาชน ขับเคลื่อนภารกิจด้านศาสนา ศิลปะ และวัฒนธรรม ให้เกิดประโยชน์สูงสุดต่อชุมชน และประเทศชาติ
รัฐบาลไทย-ข่าวทำเนียบรัฐบาล-บอร์ดเมดิคัล ฮับ เห็นชอบจัดตั้ง Wellness Quarantine เตรียมเสนอเปิดสนามบิน 4 แห่งรับต่างชาติรักษา
วันศุกร์ที่ 2 ตุลาคม 2563
บอร์ดเมดิคัล ฮับ เห็นชอบจัดตั้ง Wellness Quarantine เตรียมเสนอเปิดสนามบิน 4 แห่งรับต่างชาติรักษา
คณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) เห็นชอบจัดตั้งสถานกักกันในกิจการเพื่อสุขภาพ รองรับนักท่องเที่ยวในอนาคต เตรียมเสนอเปิดสนามบินหลัก 4 แห่ง ในจังหวัดท่องเที่ยว ด่านบกและด่านน้ํารวม 4 แห่ง รองรับผู้ป่วยต่าง
คณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (Medical Hub) เห็นชอบจัดตั้งสถานกักกันในกิจการเพื่อสุขภาพ รองรับนักท่องเที่ยวในอนาคต เตรียมเสนอเปิดสนามบินหลัก 4 แห่ง ในจังหวัดท่องเที่ยว ด่านบกและด่านน้ํารวม 4 แห่ง รองรับผู้ป่วยต่างชาติเข้ามารักษา เตรียมเสนอ ศบค.เห็นชอบต่อไป พร้อมจัดทําแพคเกจพิเศษ Shopping Online
วันนี้ (2 ตุลาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานการประชุมคณะกรรมการอํานวยการเพื่อพัฒนาประเทศไทยให้เป็นศูนย์กลางสุขภาพนานาชาติ (นโยบาย Medical Hub) ครั้งที่ 2/2563
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ที่ประชุมได้เห็นชอบในหลักการเรื่องการจัดตั้งสถานกักกันในกิจการเพื่อสุขภาพ (Wellness Quarantine :WQ) เพื่อรองรับนักท่องเที่ยวตามนโยบาย Wellness Program โดยอยู่ระหว่างการรับสมัครกิจการเมดิคอลสปาและกิจการเพื่อสุขภาพอื่นๆ เข้าร่วมโดยจะต้องผ่านเกณฑ์มาตรฐานตามที่กําหนด และกักกันตัว 14 วัน ซึ่งประมาณการว่าจะสร้างรายได้ประมาณ 195 ล้านบาท หลังจากที่มีการดําเนินการเรื่องสถานกักกันในโรงพยาบาลทางเลือก (Alternative Hospital Quarantine : AHQ) มาตั้งแต่เมื่อเดือนกรกฎราคม 2563 ในการรองรับผู้ป่วยชาวต่างชาติที่เดินทางเข้ามารับการรักษาในประเทศไทยแล้วมีผลการดําเนินการที่ดี โดยมีชาวต่างชาติเข้ามารับการรักษาแล้ว 1,120 ราย เกิดรายได้ 114 ล้านบาท และกําลังจะเดินทางเข้ามาอีก 2,220 ราย ประมาณการรายได้อีก 360 ล้านบาท
นอกจากนี้ ยังเห็นชอบในหลักการเรื่องการเตรียมเปิดสนามบินหลักอีก 4 แห่ง ได้แก่ ภูเก็ต เชียงใหม่ สมุย และอู่ตะเภา เพื่อรองรับการดําเนินการเรื่อง Medical Program รับผู้ป่วยชาวต่างชาติมารักษาในลักษณะของเที่ยวบินเช่าเหมาลํา การเปิดด่านทางบก 2 แห่ง คือ ด่านบ้านแหลม และด่านบ้านหาดเล็ก จ.จันทบุรี และด่านทางน้ํา 2 แห่ง คือ ท่าเรือแหลมฉบัง และท่าเรือมาบตาพุด โดยจะต้องเสนอไปยังศูนย์บริหารสถานการณ์โรคโควิด 19 หรือ ศบค.เห็นชอบต่อไป รวมถึงเห็นชอบการจัดทําแพคเกจพิเศษ Shopping Online สําหรับผู้ที่เข้ามารับการรักษาพยาบาลในโครงการ AHQ เน้นสินค้ากลุ่มสมุนไพรและโอทอป รวมทั้งยังรับทราบโครงการยกระดับการท่องเที่ยวเชิงสุขภาพจังหวัดภูเก็ตสู่เมืองท่องเที่ยว เชิงสุขภาพระดับโลก
************************** 2 ตุลาคม 2563
**************************
รัฐบาลไทย-ข่าวทำเนียบรัฐบาล-รมว.วธ.เป็นประธานมอบโล่เชิดชูเกียรติผู้ทำคุณประโยชน์ต่อกระทรวงวัฒนธรรม ประจำปี ๒๕๖๓ สำนักงานวัฒนธรรมดีเด่น ประจำปี ๒๕๖๓ และข้าราชการพลเรือนดีเด่น ประจำปี ๒๕๖๒
วันศุกร์ที่ 2 ตุลาคม 2563
รมว.วธ.เป็นประธานมอบโล่เชิดชูเกียรติผู้ทําคุณประโยชน์ต่อกระทรวงวัฒนธรรม ประจําปี ๒๕๖๓ สํานักงานวัฒนธรรมดีเด่น ประจําปี ๒๕๖๓ และข้าราชการพลเรือนดีเด่น ประจําปี ๒๕๖๒
รมว.วธ.เป็นประธานมอบโล่เชิดชูเกียรติผู้ทําคุณประโยชน์ต่อกระทรวงวัฒนธรรม ประจําปี ๒๕๖๓ สํานักงานวัฒนธรรมดีเด่น ประจําปี ๒๕๖๓ และข้าราชการพลเรือนดีเด่น ประจําปี ๒๕๖๒
วันที่ ๒ ตุลาคม ๒๕๖๓ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานมอบโล่เชิดชูเกียรติผู้ทําคุณประโยชน์ต่อกระทรวงวัฒนธรรม ประจําปี ๒๕๖๓ สํานักงานวัฒนธรรมดีเด่น ประจําปี ๒๕๖๓ และข้าราชการพลเรือนดีเด่น ประจําปี ๒๕๖๒ เนื่องในวันคล้ายวันสถาปนากระทรวงวัฒนธรรม ครบรอบ ๑๘ ปี โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร วัฒนธรรมจังหวัด ภาคีเครือข่ายวัฒนธรรม เข้าร่วม ณ หอประชุมใหญ่ ศูนย์วัฒนธรรมแห่งประเทศไทย
ทั้งนี้ เนื่องในโอกาสวันสถาปนากระทรวงวัฒนธรรม ๓ ตุลาคม ของทุกปี กระทรวงวัฒนธรรมจัดพิธีมอบรางวัล “วัฒนคุณาธร” เพื่อยกย่องเชิดชูเกียรติผู้ทําคุณประโยชน์ต่อกระทรวงวัฒนธรรม รวมทั้งสร้างขวัญและกําลังใจให้กับเครือข่ายวัฒนธรรมที่ร่วมเป็นพลังขับเคลื่อนงานวัฒนธรรมให้เป็นที่ประจักษ์ โดยตั้งแต่ปี พ.ศ. ๒๕๕๐ – ๒๕๖๒ มอบรางวัล “วัฒนคุณาธร” มาแล้ว จํานวน ๒,๖๔๙ ราย และในปี พ.ศ. ๒๕๖๓ มีบุคคล องค์กร ได้รับคัดเลือก ให้รับรางวัล “วัฒนคุณาธร” ๔๗๕ รางวัล ได้แก่ ประเภทเด็กหรือเยาวชน ๑๕๖ ราย ประเภทบุคคล ๑๖๔ ราย ประเภทนิติบุคคล หรือคณะบุคคล ๑๕๕ แห่ง/คณะ สํานักงานวัฒนธรรมจังหวัดดีเด่น ๘ จังหวัด ผู้เกษียณอายุราชการ ๑๘๖ ราย ข้าราชการพลเรือนดีเด่น ๑๑ ราย
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งระดมทุกหน่วยงานในสังกัด จัดทำข้อมูลเปิดภาครัฐ (Open Data) บูรณาการข้อมูลเน้นความสะดวกผู้ใช้งาน
วันศุกร์ที่ 2 ตุลาคม 2563
กระทรวงดิจิทัลฯ เร่งระดมทุกหน่วยงานในสังกัด จัดทําข้อมูลเปิดภาครัฐ (Open Data) บูรณาการข้อมูลเน้นความสะดวกผู้ใช้งาน
กระทรวงดิจิทัลฯ เร่งระดมทุกหน่วยงานในสังกัด จัดทําข้อมูลเปิดภาครัฐ (Open Data) บูรณาการข้อมูลเน้นความสะดวกผู้ใช้งาน
เมื่อวันที่ 1 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานการประชุมเพื่อพิจารณาอนุมัติการจัดทําข้อมูลเปิดภาครัฐ ( Open Data) ของทุกหน่วยงานในสังกัดกระทรวงดิจิทัลเพื่อเศรษฐกิจและสังคม ณ ห้องประชุม MOC ชั้น 6 ศูนย์ราชการเฉลิมพระเกียรติฯ ถนนแจ้งวัฒนะ หลักสี่ กรุงเทพฯ โดยมีผู้แทนจากหน่วยงานในสังกัดกระทรวงฯ ร่วมประชุม อาทิ บริษัท กสท.โทรคมนาคม จํากัด (มหาชน) บริษัท ทีโอที จํากัด (มหาชน) เป็นต้น โดยก่อนหน้านี้ กระทรวงฯได้ร่วมพิจารณาถึงการจัดเตรียมข้อมูลเปิดภาครัฐ และร่วมพิจารณาการจัดทําข้อมูลที่จะจัดส่งหรือเชื่อมโยงเพื่อเปิดเผยยังศูนย์กลางข้อมูลเปิดภาครัฐของแต่ละหน่วยงาน ซึ่งข้อมูลเปิดภาครัฐ คือ “ข้อมูลที่หน่วยงานของรัฐต้องเปิดเผยต่อสาธารณะตามกฎหมายว่าด้วยข้อมูลข่าวสารของราชการในรูปแบบข้อมูลดิจิทัลที่สามารถเข้าถึงและใช้ได้อย่างเสรี ไม่จํากัดแพลตฟอร์ม ไม่เสียค่าใช้จ่าย เผยแพร่ ทําซ้ํา หรือใช้ประโยชน์ได้โดยไม่จํากัดวัตถุประสงค์” หรือสรุปได้ว่า คือ ข้อมูลภาครัฐที่ผ่านกระบวนการจัดลําดับชั้นความลับของข้อมูลแล้วว่าเป็น “ข้อมูลสาธารณะ” ผู้ใช้งานสามารถนําข้อมูลเหล่านี้ไปใช้งาน วิเคราะห์ หรือดัดแปลงได้ตามความต้องการ
*************
รัฐบาลไทย-ข่าวทำเนียบรัฐบาล-นโยบายเร่งด่วน มาตรการเศรษฐกิจเพื่อรองรับความผันผวนของเศรษฐกิจโลก
วันศุกร์ที่ 2 ตุลาคม 2563
นโยบายเร่งด่วน มาตรการเศรษฐกิจเพื่อรองรับความผันผวนของเศรษฐกิจโลก
วันศุกร์ที่ 2 กันยายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
มาตรการเศรษฐกิจเพื่อรองรับความผันผวนของเศรษฐกิจโลก เป็นนโยบายเร่งด่วนที่รัฐบาลให้ความสําคัญ โดยตลอดระยะเวลา 1 ปี ที่ผ่านมา รัฐบาลส่งเสริมการท่องเที่ยวจากต่างประเทศ และสนับสนุนให้คนไทยท่องเที่ยวภายในประเทศ โดยเฉพาะ“เมืองหลัก”“เมืองรอง”และ“การท่องเที่ยวชุมชน” เพื่อกระจายรายได้ในรูปแบบเศรษฐกิจแบ่งปัน รวมถึงขับเคลื่อนโมเดลเศรษฐกิจใหม่ BCG ให้เป็นวาระแห่งชาติ เสริมสร้างนโยบายครัวไทยสู่ครัวโลก ส่งเสริมตลาดพาณิชย์ดิจิทัล ผ่านเว็บไซต์ Thaitrade.com เกิดการเจรจาจับคู่ธุรกิจทางออนไลน์ 354 คู่ สร้างมูลค่าการค้ารวม 1,845 ล้านบาท นอกจากนี้ ยังออก พ.ร.ก. กูเงิน 1 ลานลานบาทเพื่อช่วยเหลือเยียวยาผู้ได้รับผลกระทบจากการแพร่ระบาดของโรคโควิด-19 และดูแลเศรษฐกิจของประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. อาสาช่วยลดขั้นตอนระบบราชการ เร่งแก้ปัญหาประชาชนในพื้นที่เร็วขึ้น
วันศุกร์ที่ 2 ตุลาคม 2563
รมว.พม. อาสาช่วยลดขั้นตอนระบบราชการ เร่งแก้ปัญหาประชาชนในพื้นที่เร็วขึ้น
รมว.พม. อาสาช่วยลดขั้นตอนระบบราชการ เร่งแก้ปัญหาประชาชนในพื้นที่เร็วขึ้น
วันที่ 1 ต.ค. 63 เวลา 14.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) มอบนโยบายและแนวทางการขับเคลื่อนไทยไปด้วยกันในพื้นที่จังหวัดพิษณุโลก ในการประชุมคณะกรรมการอํานวยการขับเคลื่อนงานนโยบายสําคัญและการแก้ไขปัญหาภาคการเกษตร (Chief of Operation) ระดับจังหวัดของจังหวัดพิษณุโลก ครั้งที่ 1/2564 ณ ห้องประชุมสํานักงานเกษตรจังหวัดพิษณุโลก อําเภอวังทอง จังหวัดพิษณุโลก โดยมีหัวหน้าหน่วยงานสังกัดกระทรวงเกษตรและสหกรณ์ จํานวนกว่า 40 หน่วยงาน เข้าร่วมประชุม
นายจุติ กล่าวว่า สิ่งที่เป็นปัญหาและอุปสรรค์ของหน่วยงานและต้องแก้ไขในระดับนโยบาย นั้น จําเป็นต้องแก้ไขด้วยการการบูรณาการร่วมกัน โดยตนขออาสาเข้ามาช่วยเพื่อทําให้ลดขั้นตอนในการทํางาน และการแก้ปัญหาจะได้มีผลสําเร็จเร็วขึ้นเพื่อพี่น้องประชาชนเป็นสําคัญ โดยจะขอความร่วมมือกับผู้ว่าราชการจังหวัด ร่วมกับส่วนราชการที่เกี่ยวข้องและกระทรวงเกษตรและสหกรณ์ ทั้งนี้ นายกรัฐมนตรีได้มีนโยบายการขับเคลื่อนประเทศไทยไปด้วยกัน โดยมุ่งเน้นการแก้ไขปัญหาเร่งด่วนของประชาชน ด้วยการบูรณาการทํางานร่วมกันระหว่างหน่วยงานราชการ ซึ่งบางครั้ง ปัญหาไม่สามารถแก้ไขในระดับจังหวัดได้จําเป็นต้องรอเสนอเข้าคณะรัฐมนตรี นายกรัฐมนตรีจึงได้ส่งรัฐมนตรีมาช่วยกันดูแลทั้ง 77 จังหวัด สําหรับตนจะเข้ามาช่วยดูแลอีกทางหนึ่งเพื่อลดขั้นตอนของปัญหาระบบราชการ ทําให้สามารถแก้ไขปัญหาต่างๆ ได้อย่างรวดเร็วและมีประสิทธิภาพมากยิ่งขึ้น อีกทั้งการทําความเข้าใจของข้อสั่งการของคณะรัฐมนตรีที่จะมีผลต่อหน่วยงานราชการและประโยชน์ต่อประชาชนในพื้นที่อย่างเป็นรูปธรรมมากยิ่งขึ้น
รัฐบาลไทย-ข่าวทำเนียบรัฐบาล-นโยบายเร่งด่วน การเตรียมคนไทยสู่ศตรวรรษที่ 21
วันศุกร์ที่ 2 ตุลาคม 2563
นโยบายเร่งด่วน การเตรียมคนไทยสู่ศตรวรรษที่ 21
วันพฤหัสบดีที่ 1 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นโยบายเร่งด่วนการเตรียมคนไทยสู่ศตรวรรษที่ 21 ของรัฐบาล ตลอดระยะเวลา 1 ปี ที่ผ่านมา ได้สร้างนักวิจัยและนวัตกรด้านเทคโนโลยีและนวัตกรรมของประเทศ ผ่านโครงการพัฒนานโยบายกําลังคนและการอุดมศึกษา วิทยาศาสตร์วิจัยและนวัตกรรม เทคโนโลยีปัญญาประดิษฐ์ AI for Thai /พัฒนาหลักสูตรออนไลน์ของสถาบันการศึกษาต่าง ๆ เช่น จัดการเรียนรู้สะเต็มศึกษา เพื่อพัฒนาอัจฉริยภาพทางคณิตศาสตร์ครูผู้สอนระดับปฐมวัยด้วยจินตคณิต พัฒนาหลักสูตรออนไลน์ของสถาบันการศึกษา เชื่อมโยงกับภาคธุรกิจ นอกจากนี้ ยังปลูกฝังคุณธรรม จริยธรรมที่จําเป็นในการใช้ชีวิต เฝ้าระวังเว็บไซต์ไม่เหมาะสม และเปิดช่องทางเพจข่าวจริงประเทศไทย ให้ประชาชนสามารถตรวจสอบข้อมูลข่าวสารว่าจริงหรือเท็จภายใน 24 ชั่วโมง เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีสั่งทุกหน่วยฝึกซ้อมต่อเนื่อง แผนจัดการวิกฤตกระทบความมั่นคงประเทศ
วันศุกร์ที่ 2 ตุลาคม 2563
นายกรัฐมนตรีสั่งทุกหน่วยฝึกซ้อมต่อเนื่อง แผนจัดการวิกฤตกระทบความมั่นคงประเทศ
นายกรัฐมนตรีสั่งทุกหน่วยฝึกซ้อมต่อเนื่อง แผนจัดการวิกฤตกระทบความมั่นคงประเทศ
วันที่ 2 ต.ค.63 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จัทร์โอชา นายกรัฐมนตรี ให้ความสําคัญและสั่งการให้ทุกส่วนราชการเตรียมความพร้อมในการบริหารราชการภายใต้สถานการณ์วิกฤต ซึ่งรัฐบาลได้มีการกําหนดและดําเนินการตามนโยบายและแผนระดับชาติว่าด้วยความมั่นคงแห่งชาติ พ.ศ. 2562–2565 โดยมีสํานักงานสภาความมั่นคงแห่งชาติ เป็นผู้รับผิดชอบหลัก และในปี 2563 แม้มีช่วงของการระบาดของโรคโควิด-19 ที่ทําให้การฝึกในบางเรื่องต้องเลื่อนออกไป แต่รัฐบาลได้จัดการฝึกบริหารวิกฤตการณ์ระดับชาติ (C-MEX 20) ถึง 3 ครั้ง ประกอบด้วย 1) การฝึกประเด็นการบริหารจัดการสาธารณภัยจากปัญหาหมอกควันและไฟป่าในพื้นที่จังหวัดเชียงใหม่ (เดือนมกราคม) 2) การฝึกประเด็นการรักษาผลประโยชน์ของชาติทางทะเล และ 3) การฝึกประเด็นการต่อต้านการก่อการร้าย มีวัตถุประสงค์เพื่อให้หน่วยงานต่าง ๆ ได้นําแผนเผชิญเหตุของหน่วยงานมาทดสอบเพื่อทราบจุดแข็งและจุดอ่อน ตลอดจนสร้างความรู้ความเข้าใจเกี่ยวกับกลไกและกระบวนการบริหารจัดการภัยตั้งแต่ก่อนเกิดเหตุ ขณะเกิดเหตุ และหลังเกิดเหตุ โดยเฉพาะอย่างยิ่งในด้านการฟื้นฟูและเยียวยาพื้นที่ สังคม และชุมชนภายหลังการแก้ไขปัญหา สําหรับการฝึกในอนาคตจะนําปัญหาอุปสรรคและแบบอย่างที่ดีที่ได้รับจากการฝึกครั้งที่ผ่านมาไปพัฒนาให้การฝึกในครั้งถัดไปมีความสมจริงมากยิ่งขึ้น โดยอาจเพิ่มประเด็นการรับมือกับโรคที่อุบัติใหม่รวมถึงการป้องกัน และการปราบปรามการลักลอบขนส่งอาวุธที่มีอนุภาพทําลายล้างสูงทั้งทางบกและทางน้ํา เพื่อให้ประเทศไทยสามารถตอบสนองต่อภัยคุกคามรูปแบบใหม่ที่อาจเกิดขึ้น
นางสาวรัชดา กล่าวว่า นายกรัฐมนตรีได้เน้นย้ําให้ส่วนราชการเต็มที่กับการฝึกการบริหารภายใต้สถานการณ์วิกฤตด้านต่าง ๆ เพื่อประชาชนจะได้มีความเชื่อมั่นและสบายใจในศักยภาพของหน่วยงานภาครัฐที่สามารถรับมือกับภัยคุกคามความมั่นคงทุกรูปแบบได้อย่างทันท่วงทีและมีประสิทธิภาพ ทั้งนี้ นายกฯ ยังได้กําชับด้วยว่า การบูรณาการการทํางานของหน่วยงานที่เกี่ยวข้องเป็นหัวใจสําคัญ ต้องสอดประสานกันอย่างชัดเจนตามแผนและแนวปฏิบัติ เพื่อช่วยป้องกันความสับสนเมื่อเกิดสถานการณ์จริง รวมทั้งเพิ่มความไว้เนื้อเชื่อใจระหว่างกัน และเป็นไปตามมาตรฐานสากล การทบทวนฝึกการบริหารวิกฤตการณ์ระดับชาติอย่างต่อเนื่อง จึงเป็นเรื่องจําเป็นและรัฐบาลพร้อมให้การสนับสนุนอย่างเต็มที่
รัฐบาลไทย-ข่าวทำเนียบรัฐบาล-นายกรัฐมนตรีลงนามแสดงความเสียใจเนื่องจากเจ้าผู้ครองรัฐคูเวตเสด็จสวรรคต
วันศุกร์ที่ 2 ตุลาคม 2563
นายกรัฐมนตรีลงนามแสดงความเสียใจเนื่องจากเจ้าผู้ครองรัฐคูเวตเสด็จสวรรคต
นายกรัฐมนตรีลงนามแสดงความเสียใจเนื่องจากเจ้าผู้ครองรัฐคูเวตเสด็จสวรรคต
วันนี้ (2 ตุลาคม 2563) เวลา 11.00 น. ณ สถานเอกอัครราชทูตคูเวตประจําประเทศไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปลงนามแสดงความเสียใจ กรณี His Highness Sheikh Sabah Al-Ahmad Al-Jaber Al-Sabah เจ้าผู้ครองรัฐคูเวตเสด็จสวรรคต
โดยภายหลังการลงนามนายกรัฐมนตรีได้หารือกับ นายมุฮัมมัด ฮุซัยน์ เอ็ม เอ อัลฟัยลากาวี (Mr. Mohammad Husain Alfailakawi) เอกอัครราชทูตรัฐคูเวตประจําประเทศไทย นายกรัฐมนตรีแสดงความเสียใจกับประเทศและประชาชนคูเวตต่อการสูญเสียนี้ และขอถวายพระพรแด่ เชค นาวาฟ อัลอะห์มัด อัลญาบิร อัศเศาะบาฮ์ (His Highness Sheikh Nawaf Al-Ahmad Al-Jaber Al-Sabah) เจ้าผู้ครองรัฐคูเวตพระองค์ใหม่ ทั้งนี้ นายกรัฐมนตรีได้ยืนยันพร้อมกระชับความร่วมมือระหว่างไทย-คูเวตในทุกมิติ
รัฐบาลไทย-ข่าวทำเนียบรัฐบาล-​รมต. อนุชา มอบโล่และตรารับรองมาตรฐานศูนย์ราชการสะดวกปี 63 หวังให้พัฒนาการบริการสู่ความเป็นเลิศในรูปแบบของราชการดิจิทัล เน้นสร้างความน่าเชื่อถือ สะดวก รวดเร็ว ปชช.เข้าถึงง่าย
วันศุกร์ที่ 2 ตุลาคม 2563
​รมต. อนุชา มอบโล่และตรารับรองมาตรฐานศูนย์ราชการสะดวกปี 63 หวังให้พัฒนาการบริการสู่ความเป็นเลิศในรูปแบบของราชการดิจิทัล เน้นสร้างความน่าเชื่อถือ สะดวก รวดเร็ว ปชช.เข้าถึงง่าย
​รมต. อนุชา มอบโล่และตรารับรองมาตรฐานศูนย์ราชการสะดวกปี 63 หวังให้พัฒนาการบริการสู่ความเป็นเลิศในรูปแบบของราชการดิจิทัล เน้นสร้างความน่าเชื่อถือ สะดวก รวดเร็ว ปชช.เข้าถึงง่าย
วันนี้ (2 ตุลาคม 2563) เวลา 09.30 น. ณ ห้องประชุมคอนเวนชั่น ชั้น 4 อาคารคอนเวนชั่นเซ็นเตอร์ โรงแรมรามาการ์เด้นส์ กรุงเทพฯ นายอนุชานาคาศัย รัฐมนตรีประจําสํานักนายกรัฐมนตรีเป็นประธานในพิธีมอบโล่และตรารับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2563 ให้แก่หน่วยงานที่ผ่านการรับรองมาตรฐานศูนย์ราชการสะดวกประจําปี พ.ศ. 2563 เพื่อเป็นสัญลักษณ์แสดงถึงการให้บริการประชาชนของหน่วยงานของรัฐที่มีการให้บริการ ด้วยความ “สะดวก รวดเร็ว เข้าถึงง่าย” ตามนโยบายของนายกรัฐมนตรีที่ต้องการให้ส่วนราชการบริการพี่น้องประชาชนให้ดีที่สุด และเพื่อเป็นขวัญกําลังใจให้กับข้าราชการ เพราะข้าราชการคือกําลังหลักคือหัวใจสําคัญของหน่วยงาน ซึ่งภาครัฐต้องดูแลข้าราชการให้ดีที่สุดเช่นกัน เพราะในที่สุดแล้วการบริการดังกล่าวจะเป็นดัชนีชี้วัดความพึงพอใจของประชาชนต่อรัฐบาลและระบบราชการ โดยในปีนี้มีหน่วยงานที่ได้รับการรับรองมาตรฐาน จํานวน 455 ศูนย์ ได้แก่ หน่วยงานราชการ จํานวน 143 ศูนย์ และหน่วยงานรัฐวิสาหกิจจํานวน 312 ศูนย์
โอกาสนี้ รัฐมนตรีประจําสํานักนายกรัฐมนตรีกล่าวแสดงความยินดีกับทุกหน่วยงานที่ได้รับโล่และตรารับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2563 และขอให้ผู้บริหารแต่ละหน่วยงานตระหนักในการมุ่งมั่นพัฒนาปรับปรุงและรักษามาตรฐานการให้บริการประชาชนของศูนย์ราชการสะดวกให้ยั่งยืนตลอดไป
รัฐมนตรีประจําสํานักนายกรัฐมนตรีเผย ปัจจุบันรัฐบาลมีความมุ่งหวังที่จะพัฒนาการบริการประชาชนโดยยึดประชาชนเป็นศูนย์กลางเน้นการปรับเปลี่ยนราชการสู่ความเป็นดิจิทัล โดยใชเนวัตกรรมและเทคโนโลยีเป็นเครื่องมือสําคัญในการพัฒนาอํานวยความสะดวกให้กับประชาชนอย่างโปร่งใส ให้ประชาชนเข้าถึงง่าย รวดเร็ว แม่นยํา ลดความซ้ําซ้อน และสามารถเชื่อมโยงการบริการของหน่วยงานรัฐได้เป็นหนึ่งเดียว ซึ่งการปรับเปลี่ยนราชการสู่ความเป็นดิจิทัลมีพื้นฐานสําคัญ 4 ประการ ได้แก่ 1. การบูรณาการภาครัฐ 2. การดําเนินงานแบบอัจฉริยะ 3. การให้บริการโดยมีประชาชนเป็นศูนย์กลาง และ 4. การสนับสนุนให้เกิดการขับเคลื่อนไปสู่การเปลี่ยนแปลง ทั้งนี้ การขับเคลื่อนสู่การเป็นราชการดิจิทัลเป็นส่วนสําคัญในการเสริมให้การบริการประชาชน เกิดความ “สะดวก รวดเร็ว เข้าถึงง่าย”
รัฐมนตรีประจําสํานักนายกรัฐมนตรีระบุ การดําเนินการศูนย์ราชการสะดวกเป็นการดําเนินการเพื่อเพิ่มประสิทธิภาพในการบริการและประชาชนสามารถเข้าถึงการใหเบริการของภาครัฐ เป็นส่วนหนึ่งในการปฏิรูปการทํางานของราชการ หน่วยงานที่ได้รับการรับรองฯ ต้องรักษาการบริการให้มีคุณภาพอย่างสม่ําเสมอ และพัฒนาแนวทางหรือนวัตกรรมใหม่มาปรับใช้ในการบริการประชาชนเพื่อพัฒนาการบริการสู่ความเป็นเลิศในรูปแบบของราชการดิจิทัลมากขึ้น เพื่อให้เกิดความน่าเชื่อถือและมีประสิทธิภาพ ทําใหเประชาชนเชื่อมั่นว่าสถานที่ดังกล่าวสะดวก รวดเร็ว และเข้าถึงง่าย ได้รับการเอาใจใส่ดูแลเป็นอย่างดี
---------------------------------------------
รัฐบาลไทย-ข่าวทำเนียบรัฐบาล-การอนุญาตให้ผู้ที่ถือวีซ่าประเภทอยู่ชั่วคราว (Non-Immigrant) เป็นอย่างไร ??
วันศุกร์ที่ 2 ตุลาคม 2563
การอนุญาตให้ผู้ที่ถือวีซ่าประเภทอยู่ชั่วคราว (Non-Immigrant) เป็นอย่างไร ??
มาดูกันเลย
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุมบอร์ด สสว. ไฟเขียวงบประมาณ 1,113 ล้านบาท
วันศุกร์ที่ 2 ตุลาคม 2563
นายกรัฐมนตรีเป็นประธานประชุมบอร์ด สสว. ไฟเขียวงบประมาณ 1,113 ล้านบาท
นายกรัฐมนตรีเป็นประธานประชุมบอร์ด สสว. ไฟเขียวงบประมาณ 1,113 ล้านบาท
วันนี้ (2 ตุลาคม 2563) เวลา 13.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการส่งเสริมวิสาหกิจขนาดกลางและขนาดย่อม โดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และผู้ที่เกี่ยวข้องเข้าร่วมการประชุม นายอนุชา บูรพชัยศรี โฆษกประจําสํานักนายกรัฐมนตรี ได้สรุปสาระสําคัญของการประชุมดังนี้
บอร์ด สสว. ได้เห็นชอบการจัดสรรเงินกองทุนส่งเสริมวิสาหกิจขนาดกลางและขนาดย่อม งบประมาณปี 2564 ตามร่างพระราชบัญญัติงบประมาณรายจ่ายประจําปีงบประมาณ พ.ศ. 2564 วงเงินงบประมาณ 1113.0944 ล้านบาท สําหรับดําเนินการ 7 กิจกรรมตามแผนการดําเนินงานของสํานักงานส่งเสริมวิสาหกิจขนาดกลางและขนาดย่อม (สสว.) ประกอบด้วย
1. ส่งเสริมและพัฒนาผู้ประกอบการใหม่ 2. พัฒนาวิสาหกิจรายย่อยให้ประกอบธุรกิจอย่างมืออาชีพ (Micro) 3. พัฒนาวิสาหกิจขนาดย่อมให้ก้าวสู่ธุรกิจสมัยใหม่ (Small) 4. สนับสนุนให้บริการคําปรึกษา องค์ความรู้และข้อมูลสําหรับการประกอบธุรกิจของ MSME 5. จัดทําแผน พัฒนาฐานข้อมูลและสนับสนุนการดําเนินงานตามแผนการส่งเสริม SME 6. ยกระดับการพัฒนาระบบข้อมูล SME และ 7. พัฒนาระบบการส่งเสริม SME
ทั้งนี้ แผนการดําเนินงานในปีงบประมาณ พ.ศ. 2564 ที่สําคัญของ สสว. มีเป้าหมาย ให้วิสาหกิจขนาดกลางและขนาดย่อมและผู้ประกอบการชุมชนได้รับการยกระดับเพื่อเพิ่มขีดความสามารถในการแข่งขัน จํานวน 216,562 ราย และมีตัวชี้วัดคือ วิสาหกิจขนาดกลางและขนาดย่อมและผู้ประกอบการชุมชนที่ได้รับการพัฒนา สามารถสร้างมูลค่าทางเศรษฐกิจได้ไม่น้อยกว่า 3,887.9100 ล้านบาท
นอกจากนี้ ที่ประชุมรับทราบรายงานสถานการณ์วิสาหกิจขนาดกลางและขนาดย่อม ปี 2563 และรับทราบเรื่องการเป็นเจ้าภาพการจัดประชุมรัฐมนตรีเอเปควิสาหกิจขนาดกลางและขนาดย่อม (APEC SME Ministerial Meeting) ครั้งที่ 28 และการประชุมที่เกี่ยวข้อง ระหว่างวันที่ 4-9 กันยายน พ.ศ. 2565 โดยจะกําหนดสถานที่จัดงานในลําดับต่อไป ซึ่งการประชุมรัฐมนตรีเอเปควิสาหกิจขนาดกลางและขนาดย่อม เป็นการประชุมระดับนโยบายด้านการพัฒนาวิสาหกิจขนาดกลางและขนาดย่อมของกลุ่มความร่วมมือทางเศรษฐกิจของภูมิภาคเอเชีย-แปซิฟิก (เอเปค)
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​พลเอก ประวิตรฯ  รองนายกรัฐมนตรี ผลักดันร่างพ.ร.บ. กิจการอวกาศ สร้างประโยชน์แก่เศรษฐกิจ สังคม และความมั่นคงของประเทศอย่างยั่งยืน
วันศุกร์ที่ 2 ตุลาคม 2563
​พลเอก ประวิตรฯ  รองนายกรัฐมนตรี ผลักดันร่างพ.ร.บ. กิจการอวกาศ สร้างประโยชน์แก่เศรษฐกิจ สังคม และความมั่นคงของประเทศอย่างยั่งยืน
​พลเอก ประวิตรฯ  รองนายกรัฐมนตรี ผลักดันร่างพ.ร.บ. กิจการอวกาศ สร้างประโยชน์แก่เศรษฐกิจ สังคม และความมั่นคงของประเทศอย่างยั่งยืน
วันนี้ (2 ต.ค. 63) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการนโยบายอวกาศแห่งชาติ ครั้งที่ 4/2563 โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมเข้าร่วมด้วย
รองนายกรัฐมนตรี ได้แจ้งที่ประชุมว่า ไทยได้รับการจัดอันดับความสามารถในการแข่งขันด้านดิจิทัลของเขตเศรษฐกิจทั่วโลก ประจําปี 2563 อยู่ที่ลําดับที่ 39 จาก 63 ประเทศ สูงขึ้นกว่าเดิม 1 ลําดับ จากการประกาศผลของสถาบันการจัดการนานาชาติ (International Institute for Management Development: IMD) สะท้อนความสําเร็จในการพัฒนาด้านดิจิทัลของประเทศไทย ที่พร้อมผลักดันนโยบายและขับเคลื่อนการดําเนินงานให้เป็นรูปธรรมเพื่อยกระดับความสามารถในการแข่งขันด้านดิจิทัลของประเทศให้ดียิ่งขึ้น
โดยที่ประชุมได้รับทราบผลการประชุมคณะอนุกรรมการเพื่อจัดทํานโยบายและแผนการดําเนินการเฝ้าระวังและบริหารจัดการการจราจรทางอวกาศ (Space Situational Awareness and Space Traffic Management) ครั้งที่ 1/2563 และได้พิจารณา (ร่าง) พระราชบัญญัติกิจการอวกาศ พ.ศ. .... เพื่อให้ไทยสามารถก้าวสู่ยุคใหม่ของกิจการอวกาศ หรือ New Space Economy โดยมีการปรับปรุงแก้ไข 9 ประเด็น ได้แก่ 1. เพิ่มการพัฒนากิจการอวกาศเชิงพาณิชย์และความมั่นคงปลอดภัย 2. เพิ่มรายละเอียดการอนุญาต/การให้ใบอนุญาตในการดําเนินกิจการอวกาศและโครงสร้างพื้นฐานอวกาศให้ครอบคลุมยิ่งขึ้น 3. เพิ่มคํานิยามโครงสร้างพื้นฐานกิจการอวกาศและประเภทของดาวเทียมให้รวมถึงสิ่งที่อยู่ในอวกาศและภาคพื้นดิน 4. เพิ่มลักษณะประเภทอุตสาหกรรมดาวเทียม 5. เพิ่มวิธีการกํากับดูแล แบ่งปันข้อมูล การเรียกดูข้อมูล และสิทธิประโยชน์ของผู้ที่เกี่ยวข้องกับกิจการอวกาศ 6. เพิ่มรายละเอียดการดําเนินการเกี่ยวกับด้านวัตถุอวกาศ ได้แก่การค้นหาและการส่งคืน หรือยึดไว้ให้อยู่ในอํานาจของผู้แทนของรัฐ เพื่อให้สอดคล้องกับหลักสากลตามพันธกรณีระหว่างประเทศ 7. เพิ่มความรู้ด้านการศึกษา เป้าหมาย และแนวทางในการกําหนดนโยบายของกิจการอวกาศ 8. เพิ่มรายละเอียดอํานาจหน้าที่ของกิจกรรมคณะกรรมการนโยบายอวกาศแห่งชาติ ให้มีอํานาจในการออกระเบียบ หลักเกณฑ์ในประเด็นที่มีนัยสําคัญ เพื่อให้เกิดการดําเนินการต่อไปในทางปฏิบัติที่ชัดเจน และ 9. เพิ่มอํานาจหน้าที่ของสํานักงานกํากับดูแลกิจการอวกาศแห่งชาติ ให้เป็นหน่วยงานที่สามารถให้ทุนสนับสนุน และดําเนินกิจการอวกาศได้
นอกจากนี้ รองนายกรัฐมนตรีได้เน้นย้ําการดําเนินงานด้านกิจการอวกาศของประเทศ ขอให้หน่วยงานที่เกี่ยวข้องร่วมกันบูรณาการการทํางานโดยคํานึงถึงเป้าหมายที่ได้กําหนดในนโยบายรัฐบาล นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม เพื่อให้เกิดผลสัมฤทธิ์ และไม่ให้เกิดผลกระทบทั้งด้านเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการ และเพื่อประโยชน์ของสาธารณะต่อไป
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กกจ. รับรางวัลหน่วยงานที่ผ่านการรับรองมาตรฐานการให้บริการของศูนย์ราชการสะดวก   ประจำปี 2563
วันศุกร์ที่ 2 ตุลาคม 2563
กกจ. รับรางวัลหน่วยงานที่ผ่านการรับรองมาตรฐานการให้บริการของศูนย์ราชการสะดวก   ประจําปี 2563
กรมการจัดหางาน ได้ผ่านการรับรองมาตรฐานการให้บริการของศูนย์ราชการสะดวก (GECC) ประจําปี 2563
กรมการจัดหางาน ได้ผ่านการรับรองมาตรฐานการให้บริการของศูนย์ราชการสะดวก (GECC) ประจําปี 2563 จํานวน 2 ศูนย์ ได้แก่ ศูนย์บริการจัดหางานเพื่อคนไทย จังหวัดเชียงใหม่ (Chiangmai Provincial Smart Job Center) และ สํานักงานจัดหางานกรุงเทพมหานครพื้นที่ 7
วันที่ 2 ตุลาคม 2563 ณ ห้องประชุมคอนเวนชั่น ชั้น 4 อาคารคอนเวนชั่นเซ็นเตอร์ โรงแรมรามาการ์เด้นส์ กรุงเทพมหานคร นายสุชาติ พรชัยวิเศษกุล อธิบดีกรมการจัดหางาน มอบหมาย นายยุทธนา บัวจุน ผู้ตรวจราชการกรมเข้ารับมอบโล่และตรารับรองมาตรฐานการให้บริการของศูนย์ราชการสะดวก ประจําปี 2563 จากนายอนุชา นาคาศัย รัฐมนตรีประจําสํานักนายกรัฐมนตรี ซึ่งกรมการจัดหางานได้รับทั้งสิ้น จํานวน 2 รางวัล คือ ศูนย์บริการจัดหางานเพื่อคนไทยจังหวัดเชียงใหม่ (Chiangmai Provincial Smart Job Center) ได้รับรางวัลระดับเงิน (ระดับก้าวหน้า) และสํานักงานจัดหางานกรุงเทพมหานครพื้นที่ 7 ได้รับรางวัลระดับฟ้า (ระดับพื้นฐาน)
โดยในปีนี้มีหน่วยงานส่งเข้ารับการประเมิน จํานวนทั้งสิ้น 1,461 ศูนย์ และหน่วยงานที่ผ่านการตรวจประเมิน และรับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2563 จํานวน 455 ศูนย์ สําหรับการจัดหางานในครั้งนี้จัดขึ้นโดยสํานักงานปลัดสํานักนายกรัฐมนตรีเพื่อเป็นเกียรติแก่หน่วยงานที่ผ่านการรับรองมาตรฐาน
จากคณะกรรมการอํานวยการศูนย์ราชการสะดวก และเพื่อเป็นแนวทางให้กับทุกหน่วยงานเกิดแรงกระตุ้นให้เกิดการพัฒนาสู่การบริการประชาชนที่เป็นเลิศ รวมทั้งเพื่อเผยแพร่ผลงานของหน่วยงาน ที่มุ่งพัฒนา เพื่อนําไปสู่การเป็นศูนย์ราชการสะดวกแก่ประชาชน
"กรมการจัดหางานจะพัฒนาการทํางานของหน่วยงานในสังกัด ให้สามารถตอบสนองต่อความต้องการของประชาชนให้ดียิ่งขึ้น และบริการประชาชนให้ได้รับความสะดวก รวดเร็ว เข้าถึงง่าย เพื่อรักษามาตรฐานในการเป็นศูนย์ราชการสะดวก (GECC) ที่ยั่งยืนต่อไป" อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-จับกัง1 ห่วงใย สั่ง กสร.รุดช่วยเหลือลูกจ้าง “ดาราเทวี” ทวงถามเงินค้างจ่ายเพิ่มเติม  เผยออกคำสั่งให้จ่ายค่าจ้างให้กับลูกจ้างไปแล้วกว่า 2 ล้านบาท
วันศุกร์ที่ 2 ตุลาคม 2563
จับกัง1 ห่วงใย สั่ง กสร.รุดช่วยเหลือลูกจ้าง “ดาราเทวี” ทวงถามเงินค้างจ่ายเพิ่มเติม  เผยออกคําสั่งให้จ่ายค่าจ้างให้กับลูกจ้างไปแล้วกว่า 2 ล้านบาท
รมว.แรงงาน ห่วงใยลูกจ้าง "ดาราเทวี" สั่งกรมสวัสดิการและคุ้มครองแรงงานเร่งให้ความช่วยเหลือรับคําร้องลูกจ้างกรณีนายจ้างค้างจ่ายเงินช่วงหยุดกิจการชั่วคราวเดือนกันยายน เป็นเงินกว่า 5 แสนบาท พร้อมเผยพนักงานตรวจแรงงานเคยสั่งนายจ้างจ่ายค่าจ้างกว่า 2 ล้านบาท
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึง กรณีที่ลูกจ้างบริษัท โรงแรมดาราเทวี จํากัด ได้รวมตัวที่ศาลากลางจังหวัดเชียงใหม่ เพื่อยื่นหนังสือถึงผู้ว่าราชการจังหวัดเชียงใหม่ ในฐานะนายทะเบียนโรงแรมตาม พ.ร.บ.โรงแรม พ.ศ. 2547 ให้พิจารณาสั่งปิดโรงแรมเนื่องจากใบอนุญาตประกอบธุรกิจโรงแรมของบริษัทฯ หมดอายุ เพื่อจะได้ใช้สิทธิตามกฎหมายคุ้มครองแรงงานว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยในเรื่องดังกล่าว ได้สั่งการให้ กสร. ดําเนินการช่วยเหลือโดยเร็ว ทั้งนี้ ได้มอบหมายให้ให้พนักงานตรวจแรงงานสํานักงานสวัสดิการและคุ้มครองแรงงานจังหวัดเชียงใหม่เข้าไปดําเนินการช่วยเหลือลูกจ้างกลุ่มนี้ตามอํานาจหน้าที่แล้ว โดยได้ดําเนินการรับคําร้องจากลูกจ้าง จํานวน 60 คน กรณีนายจ้างค้างจ่ายเงินไม่น้อยกว่าร้อยละ 75 ให้กับลูกจ้างในช่วงเดือนกันยายน 2563 ที่นายจ้างได้ใช้สิทธิหยุดกิจการชั่วคราว ตามมาตรา 75 ของพ.ร.บ.คุ้มครองแรงงาน รวมเป็นเงิน 579,960.84 บาท
นายอภิญญา กล่าวต่อว่า กสร.ได้ดําเนินการให้ความช่วยเหลือลูกจ้าง บริษัท โรงแรมดาราเทวี จํากัด
มาอย่างต่อเนื่อง โดยในช่วงเดือนเดือนพฤษภาคม 2563 พนักงานตรวจแรงงานได้รับคําร้องจากลูกจ้าง จํานวน 110 คน กรณีนายจ้างค้างจ่ายค่าจ้าง และได้มีคําสั่งให้นายจ้างจ่ายค่าจ้างให้กับลูกจ้าง เป็นเงิน 2,025,054.01 บาท ซึ่งนายจ้างได้นําคดีขึ้นสู่ศาลและสามารถตกลงกับลูกจ้างได้ และเมื่อวันที่ 21 กันยายน ที่ผ่านมาลูกจ้างของบริษัทฯ จํานวน 65 คน ได้มายื่นคําร้องกับพนักงานตรวจแรงงานให้บริษัทฯ จ่ายเงินค้างจ่ายในช่วงเดือนสิงหาคม 2563 ที่นายจ้างหยุดกิจการชั่วคราว เป็นเงินรวม 620,658 บาท ซึ่งขณะนี้อยู่ระหว่างดําเนินการพิจารณาวินิจฉัยของเจ้าหน้าที่ ทั้งนี้ได้สั่งการให้พนักงานตรวจแรงงานเร่งดําเนินการวินิจฉัยคําร้องทั้ง 2 กรณี ภายใน 30 วัน เพื่อให้ลูกจ้างได้รับสิทธิประโยชน์ตามกฎหมายโดยเร็ว
รัฐบาลไทย-ข่าวทำเนียบรัฐบาล-บีโอไอรับรางวัลศูนย์ราชการสะดวก
วันศุกร์ที่ 2 ตุลาคม 2563
บีโอไอรับรางวัลศูนย์ราชการสะดวก
บีโอไอรับรางวัลศูนย์ราชการสะดวก
บีโอไอรับรางวัลศูนย์ราชการสะดวก
นายวรกาญจน์ โกศลพิศิษฐ์กุล ผู้อํานวยการศูนย์บริการลงทุน สํานักงานคณะกรรมการส่งเสริมการลงทุน (บีโอไอ) (ที่ 2 จากซ้ายแถวหน้า) เป็นผู้แทนรับมอบโล่และตราสัญลักษณ์รับรองมาตรฐานการให้บริการ “ศูนย์ราชการสะดวก (GECC)” ระดับสีฟ้า จากสํานักงานคณะกรรมการพัฒนาระบบราชการ (ก.พ.ร.) โดยเป็นรางวัลสําหรับการให้บริการนักลงทุนในส่วนการอนุญาตผู้ชํานาญการต่างประเทศ ซึ่งเป็นผู้ชํานาญการที่ปฏิบัติงานในโครงการที่ได้รับการส่งเสริมการลงทุนจากบีโอไอ ณ โรงแรมรามาการ์เด้นส์ กรุงเทพมหานคร
รัฐบาลไทย-ข่าวทำเนียบรัฐบาล-จับกัง1' ห่วงชาวสวนลำไย เร่งหามาตรการนำเข้าแรงงานกัมพูชาเก็บผลผลิตที่จันทบุรี
วันศุกร์ที่ 2 ตุลาคม 2563
จับกัง1' ห่วงชาวสวนลําไย เร่งหามาตรการนําเข้าแรงงานกัมพูชาเก็บผลผลิตที่จันทบุรี
รมว.แรงงาน ห่วงใยชาวสวนลําไยในจังหวัดจันทบุรี เร่งหามาตรการการนําเข้าแรงงานกัมพูชาเข้ามาเก็บผลผลิตลําไยที่จังหวัดจันทบุรี ร่วมกับภาครัฐและเอกชนที่เกี่ยวข้อง ในโอกาสที่เอกอัครราชทูตอาณาจักรกัมพูชาประจําประเทศไทย เข้าเยี่ยมคารวะ หารือประเด็นการนําเข้าแรงงาน
เมื่อวันที่ 2 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงาน ให้การต้อนรับ นายอูก ซอร์พวน (H.E. Mr.Ouk Sorphorn) เอกอัครราชทูตอาณาจักรกัมพูชาประจําประเทศไทย ในโอกาสเข้าพบรัฐมนตรีว่าการกระทรวงแรงงาน เพื่อเยี่ยมคารวะและหารือประเด็นการนําเข้าแรงงานกัมพูชามาเก็บลําไยในจังหวัดจันทบุรี ณ ห้องประชุมประสงค์ รณะนันท์น ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน และนายสุทธิ สุโกศล ปลัดกระทรวงแรงงาน และหน่วยงานที่เกี่ยวข้องภาครัฐและเอกชน ได้แก่ กระทรวงมหาดไทย กระทรวงการต่างประเทศ นายแพทย์สาธารณสุขจังหวัดจันทบุรี สมาคมการค้าและการท่องเที่ยวชายแดนไทย - กัมพูชา และสมาคมชาวสวนลําไยจันทบุรี เข้าร่วมในครั้งนี้ด้วย โดยที่ประชุมได้ขอให้ฝ่ายกัมพูชาดําเนินการเร่งรัดให้แรงงานที่ใช้บัตรผ่านแดน (Border Pass) จํานวน 500 คน เดินทางเข้ามาทํางานโดยเร็ว และดําเนินการแก้ไขร่างบันทึกข้อตกลงว่าด้วยการจ้างแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชา เพื่อกําหนดให้มีการจ้างงานระยะสั้นได้
นายสุชาติ กล่าวต่อว่า ท่านนายกรัฐมนตรี พล.อ.ประยุทธ์ จันทร์โอชา ให้ความสําคัญกับการขับเคลื่อนเศรษฐกิจของประเทศ ซึ่งปัจจุบันพื้นที่จังหวัดจันทบุรีกําลังประสบปัญหาขาดแคลนแรงงานในการเก็บเกี่ยวผลผลิตทางการเกษตร โดยเฉพาะลําไยที่มีผลผลิตออกสู่ตลาดเป็นจํานวนมาก ในวันนี้ กระทรวงแรงงาน จึงได้หารือกับผู้แทนภาครัฐและเอกชนที่เกี่ยวข้อง เพื่อกําหนดมาตรการช่วยเหลือ สนับสนุนให้มีการขับเคลื่อนระบบเศรษฐกิจ ตลอดจนนายจ้าง สถานประกอบการ สามารถฝ่าฟันสถานการณ์ที่ยากลําบากนี้ พร้อม ๆ กับการดูแลคุ้มครองของแรงงานทุกภาคส่วน ให้ยังคงสิทธิ์ที่พึงได้รับอย่างเต็มกําลังความสามารถ โดยเฉพาะอย่างยิ่งภาคเกษตรกรรม ซึ่งต้องอาศัยความร่วมมือจากรัฐบาลกัมพูชาในการให้ความร่วมมือ ส่งเสริม และให้ความช่วยเหลือด้านกําลังแรงงาน
ทั้งนี้ ปัจจุบันจังหวัดจันทบุรีมีความต้องการนําแรงงานต่างด้าวสัญชาติกัมพูชาเพื่อเข้ามาเก็บลําไยที่จังหวัดจันทบุรี จํานวน 34,000 คน แบ่งเป็นแผนกคัดบรรจุ 20,000 คน และแรงงานในสวน 14,000 คน โดยในระยะแรกจะมีการนําเข้าแรงงานต่างด้าว จํานวน 2,000 - 3,000 คน
รัฐบาลไทย-ข่าวทำเนียบรัฐบาล-ปลัดฯ กอบชัยร่วมงาน “วันคล้ายวันสถาปนากรมอุตสาหกรรมพื้นฐานและการเหมืองแร่ ครบรอบ 18 ปี”
วันศุกร์ที่ 2 ตุลาคม 2563
ปลัดฯ กอบชัยร่วมงาน “วันคล้ายวันสถาปนากรมอุตสาหกรรมพื้นฐานและการเหมืองแร่ ครบรอบ 18 ปี”
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมคณะผู้บริหารกระทรวงอุตสาหกรรม ร่วมงาน “วันคล้ายวันสถาปนากรมอุตสาหกรรมพื้นฐานและการเหมืองแร่ ครบรอบ 18 ปี” ณ บริเวณห้องโถง ชั้น 1 อาคารกรมอุตสาหกรรมพื้นฐานและการเหมืองแร่
วันนี้ (2 ตุลาคม 2563) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมคณะผู้บริหารกระทรวงอุตสาหกรรม ร่วมงาน “วันคล้ายวันสถาปนากรมอุตสาหกรรมพื้นฐานและการเหมืองแร่ ครบรอบ 18 ปี” และร่วมพิธีทางศาสนา โดยมี นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ เป็นผู้แทนรับมอบ ณ บริเวณห้องโถง ชั้น 1 อาคารกรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนการจำหน่ายสินค้าซึ่งเป็นผลิตภัณฑ์ของผู้ต้องขัง ผ่านช่องทางออนไลน์ " E-marketplace "
วันศุกร์ที่ 2 ตุลาคม 2563
กระทรวงยุติธรรม ขับเคลื่อนการจําหน่ายสินค้าซึ่งเป็นผลิตภัณฑ์ของผู้ต้องขัง ผ่านช่องทางออนไลน์ " E-marketplace "
กระทรวงยุติธรรม ขับเคลื่อนการจําหน่ายสินค้าซึ่งเป็นผลิตภัณฑ์ของผู้ต้องขัง ผ่านช่องทางออนไลน์ " E-marketplace "
ในวันศุกร์ที่ ๒ ตุลาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าและเพิ่มช่องทางในการจําหน่ายสินค้า ผลิตภัณฑ์ของผู้กระทําผิด ผ่านช่องทางออนไลน์ ครั้งที่ ๒/๒๕๖๓ ในระบบประชุมทางไกลผ่านจอภาพ (Video Conference) เพื่อพิจารณาความคืบหน้าผลการดําเนินโครงการสํารวจความเป็นไปได้ในการจัดจําหน่ายผลิตภัณฑ์ผู้ต้องขังบนเว็บสื่อกลางการจัดจําหน่ายสินค้าออนไลน์ (E-marketplace) โดยมี คณะทํางานกํากับทิศทางและติดตามประเมินผลการดําเนินงานปรับปรุงภาพลักษณ์สินค้าฯ และผู้เกี่ยวข้อง เข้าร่วมการประชุมฯ
ทั้งนี้ ที่ประชุมได้หารือในประเด็นเกี่ยวกับการบริหารการขาย อาทิ การปรับเปลี่ยนราคาสินค้า การขนส่งสินค้ามายังคลัง การเก็บข้อมูลสินค้า เป็นต้น
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action
วันศุกร์ที่ 2 ตุลาคม 2563
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action
ปลัดกระทรวงดิจิทัลฯ ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action ต่อผู้บริหารจากบริษัทในตลาดหลักทรัพย์ฯ สร้างความตระหนักการรักษาความปลอดภัยข้อมูลไซเบอร์
เมื่อวันที่ 1 ตุลาคม 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ปาฐกถาพิเศษในงาน Executive Breakfast Forum 2020 Ep.1 Privacy and Security Law in Action ณ ห้อง Grand Ballroom 3 โรงแรมแกรนด์ ไฮแอท เอราวัณ จัดโดยสมาคมผู้ใช้ดิจิทัลไทย(DUGA) มีวัตถุประสงค์เพื่อสร้างความเข้าใจ ตระหนักถึงความสําคัญของการรักษาความปลอดภัยข้อมูลไซเบอร์และข้อมูลส่วนบุคคล ต่อกลุ่มผู้บริหารระดับสูงจากบริษัทตลาดหลักทรัพย์แห่งประเทศไทย ซึ่งทางสมาคมเฉพาะเจาะจนเชิญกลุ่มที่มีบทบาทสําคัญในเรื่องของการใช้ข้อมูลสําหรับ Digital Transformation ขับเคลื่อนธุรกิจ องค์กร เศรษฐกิจและสังคมโดยรวม เข้าร่วมงาน โดยมีรูปแบบการจัดงานแบบพบปะแลกเปลี่ยน ข้อมูล ข้อเสนอแนะ และข้อคิดเห็น ทั้งนี้ผู้บริหารองค์กรจําเป็นต้องมีวิสัยทัศน์และเห็นความสําคัญของการลงทุนเพื่อสร้างเสถียรภาพและความปลอดภัยบนบริการดิจิทัล เพื่อความไว้วางใจสูงสุดที่ลูกค้ามีต่อองค์กร
***************
รัฐบาลไทย-ข่าวทำเนียบรัฐบาล-“บิ๊กป้อม” ย้ำทุกหน่วยงานบูรณาการการทำงานด้านกิจการอวกาศ พร้อมหนุน พ.ร.บ. กิจการอวกาศฯ เพิ่มศักยภาพการแข่งขันทางอุตสาหกรรมและบริการด้านอวกาศของไทย
วันศุกร์ที่ 2 ตุลาคม 2563
“บิ๊กป้อม” ย้ําทุกหน่วยงานบูรณาการการทํางานด้านกิจการอวกาศ พร้อมหนุน พ.ร.บ. กิจการอวกาศฯ เพิ่มศักยภาพการแข่งขันทางอุตสาหกรรมและบริการด้านอวกาศของไทย
“บิ๊กป้อม” ย้ําทุกหน่วยงานบูรณาการการทํางานด้านกิจการอวกาศ พร้อมหนุน พ.ร.บ. กิจการอวกาศฯ เพิ่มศักยภาพการแข่งขันทางอุตสาหกรรมและบริการด้านอวกาศของไทย
เมื่อวันที่ 2 ตุลาคม 2563 พลเอก ประวิตร วงษ์สุวรรณ รองนายกรัฐมนตรี ประธานคณะกรรมการนโยบายอวกาศแห่งชาติ เป็นประธานการประชุมคณะกรรมการนโยบายอวกาศแห่งชาติ ครั้งที่ 4/ 2563 ณ ห้องประชุม 301 ตึกบัญชาการ 1 ทําเนียบรัฐบาล โดยกล่าวในระหว่างการประชุม ถึงผลการจัดอันดับความสามารถในการแข่งขันด้านดิจิทัลของเขตเศรษฐกิจทั่วโลก ประจําปี 2563 ว่าประเทศไทยได้รับการจัดอันดับให้สูงขึ้นกว่าเดิม 1 ลําดับ มาอยู่ที่อันดับที่ 39 จาก 63 ประเทศ ซึ่งสะท้อนความสําเร็จในการพัฒนาด้านดิจิทัลของประเทศไทย ในขณะเดียวกัน ภาครัฐเร่งจัดทํานโยบายและแผนการดําเนินการเฝ้าระวัง และบริหารจัดการการจราจรทางอวกาศ รวมทั้ง (ร่าง) พระราชบัญญัติกิจการอวกาศ พ.ศ. .... ที่จะทําให้ประเทศไทยมีองค์กรกลางในการกําหนดนโยบายและแผนกิจการอวกาศในภาพรวม เพื่อให้ประเทศไทยมีขีดความสามารถเพิ่มขึ้นในการแข่งขันทางอุตสาหกรรมและบริการด้านอวกาศ รองนายกรัฐมนตรี ฯ กล่าวทิ้งท้ายว่า การดําเนินงานด้านกิจการอวกาศของประเทศ ขอให้หน่วยงานที่เกี่ยวข้องร่วมกันบูรณาการการทํางานโดยคํานึงถึงเป้าหมายที่ได้กําหนดในนโยบายรัฐบาล นโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม เพื่อให้เกิดผลสัมฤทธิ์ และไม่ให้เกิด ผลกระทบต่อทั้งด้านเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการ และเพื่อประโยชน์สาธารณะต่อไป
****************
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม รับรางวัลเลิศรัฐ ประจำปี พ.ศ. ๒๕๖๓ ในด้านบริการภาครัฐ ประเภทพัฒนาการบริการ และในด้านการบริหารราชการแบบมีส่วนร่วม ประเภท รางวัลเปิดใจใกล้ชิดประชาชน (Open
วันศุกร์ที่ 2 ตุลาคม 2563
สํานักงานปลัดกระทรวงยุติธรรม รับรางวัลเลิศรัฐ ประจําปี พ.ศ. ๒๕๖๓ ในด้านบริการภาครัฐ ประเภทพัฒนาการบริการ และในด้านการบริหารราชการแบบมีส่วนร่วม ประเภท รางวัลเปิดใจใกล้ชิดประชาชน (Open
สํานักงานปลัดกระทรวงยุติธรรม รับรางวัลเลิศรัฐ ประจําปี พ.ศ. ๒๕๖๓ ในด้านบริการภาครัฐ ประเภทพัฒนาการบริการ และในด้านการบริหารราชการแบบมีส่วนร่วม ประเภท รางวัลเปิดใจใกล้ชิดประชาชน (Open Governance)
ในวันศุกร์ที่ ๒ ตุลาคม ๒๕๖๓ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมถอดบทเรียนพัฒนางานสู่รางวัลแห่งความเป็นเลิศ
เพื่อแลกเปลี่ยนประสบการณ์พัฒนางาน และผลักดันการดําเนินงาน
สู่องค์กรแห่งความเป็นเลิศ ประจําปี พ.ศ. ๒๕๖๔
ในโอกาสที่สํานักงานปลัดกระทรวงยุติธรรม ได้รับรางวัลเลิศรัฐ ประจําปี พ.ศ. ๒๕๖๓
จาก สํานักงาน ก.พ.ร. จํานวน ๒ รางวัล ประกอบด้วย
๑) รางวัลบริการภาครัฐ ประเภทพัฒนาการบริการ
ชื่อผลงาน "Justice Care ยุติธรรมใส่ใจ" อยู่ในระดับดี
ซึ่งเป็นรางวัลอันทรงเกียรติที่มอบให้กับหน่วยงานของรัฐ
ที่มีผลการพัฒนาคุณภาพการให้บริการเพื่อประชาชน ได้รับบริการที่สะดวก
รวดเร็ว โปร่งใส เป็นธรรม และเป็นที่พึงพอใจ
และ ๒) รางวัลการบริหารราชการแบบมีส่วนร่วม
ประเภท รางวัลเปิดใจใกล้ชิดประชาชน (Open Governance) อยู่ในระดับดี
ซึ่งเป็นรางวัลที่มอบให้กับหน่วยงานของรัฐเพื่อสร้างแรงจูงใจและขวัญกําลังใจ
ในการเปิดระบบราชการให้ประชาชน
และภาคส่วนอื่นๆ ที่เกี่ยวข้อง เข้ามามีส่วนร่วมตั้งแต่การให้ข้อมูลข่าวสาร (Inform)
การรับฟังความคิดเห็น (Consult) การเข้ามาเกี่ยวข้อง (Involve) ไปจนถึง
การสร้างความร่วมมือ (collaboration)
สําหรับ "รางวัลเลิศรัฐ" เป็นรางวัลแห่งเกียรติยศที่สํานักงานคณะกรรมการพัฒนาระบบราชการ
มอบให้กับหน่วยงานของรัฐที่มีความมุ่งมั่น ตั้งใจในการพัฒนาประสิทธิภาพ การบริหารราชการ
บนพื้นฐานความรับผิดชอบ และการมีส่วนร่วมของประชาชน เพื่อตอบสนองความต้องการ
ของประชาชนได้อย่างแท้จริง
****************************************
รัฐบาลไทย-ข่าวทำเนียบรัฐบาล-จับกัง1 แจงยิบลูกจ้างแห่ลาออกบ.มิตซูบิชิฯ เหตุได้ค่าตอบแทนสูง ในโครงการสมัครใจ
วันศุกร์ที่ 2 ตุลาคม 2563
จับกัง1 แจงยิบลูกจ้างแห่ลาออกบ.มิตซูบิชิฯ เหตุได้ค่าตอบแทนสูง ในโครงการสมัครใจ
รมว.แรงงาน ยันเศรษฐกิจไทย ไม่ได้ตกต่ําจนโรงงานแห่เลิกจ้าง เผย บ.มิตซูบิชิฯ ชลบุรี เปิดโครงการเออร์ลี่รีไทร์ ให้ค่าตอบแทนสูงถึง 16-37 เดือน ทําลูกจ้างตบเท้าเข้าโครงการ ชี้คนอยากได้เงินก้อน หรือ อาจจะมีแผนทําธุรกิจส่วนตัว รวมทั้งอาจจะกลับไปทําเกษตรที่บ้าน
วันที่ 2 ต.ค. นายสุชาติ ชมกลิ่น รมว.แรงงาน กล่าวถึงกรณีที่มีข่าวพนักงานบริษัท มิตซูบิชิ เอลเลเวเตอร์ เอเชีย จํากัด จ.ชลบุรี กอดคอกันอําลา เนื่องจากถูกเลิกจ้างว่า ท่านนายกรัฐมนตรี พล.อ.ประยุทธ์ จันทร์โอชา มีความเป็นห่วงลูกจ้างของบริษัท มิตซูบิชิฯ ที่ได้รับผลกระทบจากการถูกเลิกจ้างในครั้งนี้ จึงกําชับให้กระทรวงแรงงานเข้าไปตรวจสอบข้อเท็จจริง ซึ่งจากการตรวจสอบพบว่า ไม่ได้เป็นการเลิกจ้างปิดกิจการ แต่เป็นโครงการให้ลูกจ้างสมัครใจลาออก โดยมีผลตอบแทนเป็นเงินชดเชยที่สูงกว่ากฎหมายกําหนด คือ 16-37 เดือน ทําให้ลูกจ้างสนใจสมัครเข้าโครงการจํานวนมากถึง 970 คนเกินยอดที่ตั้งเป้าไว้แค่ 686 คน โดยส่วนใหญ่ต้องการนําเงินก้อนไปเปลี่ยนแผนชีวิต หรือไปประกอบอาชีพด้านอื่นแทน จึงไม่อยากให้คนที่ได้รับทราบข่าวสารที่ไม่ถูกต้อง และคนไม่ทราบข้อมูลที่เป็นจริงจะตกใจว่าเศรษฐกิจไทยตกต่ําจนมีการเลิกจ้างงานจํานวนมาก ซึ่งข้อเท็จจริงไม่ได้เป็นอย่างนั้น
นายสุชาติ กล่าวว่า รายละเอียดและที่มาที่บริษัทมิตซูบิชิ เอลเลเวเตอร์ เอเชีย จํากัด ต้องเปิดโครงการให้ลูกจ้างสมัครใจลาออก มีดังนั้น บริษัทฯมีลูกจ้างจํานวน 2,400 คน มีการปรับลดจํานวนลูกจ้างเนื่องจากมีคําสั่งซื้อลดลงจากผลกระทบการแพร่ระบาดของโรคติดเชื้อไวรัสโควิด-19 โดยมีประกาศโครงการให้ลูกจ้างสมัครใจลาออก มีการจ่ายเงินช่วยเหลือพิเศษเท่ากับค่าชดเชยตามกฎหมายและยังมีเงินเพิ่มพิเศษมากกว่ากฎหมายกําหนด โดยต่ําสุดที่ได้รับคนละ 16 เดือน สูงสุดได้รับคนละ 37 เดือน มีผลตั้งแต่วันที่ 1 ต.ค.2563 จุดนี้จึงทําให้มีลูกจ้างสนใจสมัครเข้าร่วมโครงการจํานวน 970 คน ซึ่งเกินกว่าเป้าหมายที่บริษัทอนุมัติ ให้สมัครใจลาออกจํานวน 686 คน ซึ่งบริษัทได้จ่ายเงินค่าช่วยเหลือพิเศษและเงินเพิ่มพิเศษให้กับลูกจ้างแล้วจํานวนประมาณ 560 ล้านบาท
“เหตุการณ์ดังกล่าวสะท้อนว่า ทางบริษัทฯยังมีศักยภาพในการจ้างงานได้อีก เพียงแต่เสนอผลตอบแทนเป็นค่าชดเชยที่สูง จึงทําให้ลูกจ้างสนใจที่จะได้รับเงินก้อน ไม่ได้กลัวตกงาน และไม่ได้หมายความว่าเศรษฐกิจไทยมีปัญหาจนมีการเลิกจ้างจํานวนมาก ทั้งนี้ที่ผ่านมากระทรวงแรงงานได้จัดงาน JOB EXPO โดยรวบรวมงานกว่าล้านตําแหน่งมาให้กับนักศึกษาจบใหม่ และผู้ไม่มีงานทําได้สมัครเข้าทํางาน ซึ่งได้รับความสนใจเป็นอย่างมาก โดยกระทรวงแรงงานไม่เคยทอดทิ้งแรงงานที่ได้รับความเดือดร้อน” รมว.แรงงาน กล่าว
รัฐบาลไทย-ข่าวทำเนียบรัฐบาล-นรม.และ รมว.กห. แสดงความเสียใจกำลังพลที่ได้รับบาดเจ็บและเสียชีวิตจากเหตุลอบวางระเบิดใน 3 จชต.
วันศุกร์ที่ 2 ตุลาคม 2563
นรม.และ รมว.กห. แสดงความเสียใจกําลังพลที่ได้รับบาดเจ็บและเสียชีวิตจากเหตุลอบวางระเบิดใน 3 จชต.
พล.ท.คงชีพ ตันตระวาณิชย์ โฆษก กห.เปิดเผยวว่าพล.อ.ประยุทธ์ จันทร์โอชา นรม.และรมว.กห.ได้กล่าวแสดงความเสียใจกับกําลังพลและครอบครัวของทหาร ที่ได้รับบาดเจ็บและเสียชีวิต
จากเหตุลักลอบวางระเบิดของกลุ่มผู้ก่อความไม่สงบ ในพื้นที่ อ.เทพา จว.สงขลา เมื่อ 1 ต.ค.63 ที่ผ่านมา ระหว่างการปฏิบัติการสับเปลี่ยนกําลัง เพื่อทําหน้าที่ในการดูแลความปลอดภัยของประชาชนในพื้นที่ 3 จชต.
โดย นรม.และ รมว.กห. ได้กําชับ ผอ.รมน.ภาค 4 (ส่วนหน้า) ให้ช่วยเหลือดูแลการรักษาพยาบาลผู้ได้รับบาดเจ็บอย่างเต็มกําลัง และให้การสนับสนุนช่วยเหลือครอบครัวกําลังพลที่เสียชีวิตในการประกอบพิธีทางศาสนาอย่างสมเกียรติ พร้อมกันนี้ ได้สั่งการให้หน่วยงานความมั่นคงในพื้นที่ เพิ่มความระมัดระวังในการปฏิบัติงานโดยไม่ประมาท และติดตามบังคับใช้กฎหมายกับกลุ่มผู้ก่อเหตุให้ถึงที่สุด เพื่อสร้างสภาพแวดล้อมความปลอดภัยของพื้นที่ 3 จชต.ในภาพรวม ให้เกื้อกูลกับความพยายามของรัฐบาลที่กําลังพัฒนาและยกระดับรายได้และคุณภาพชีวิตของประชาชนในพื้นที่อย่างเป็นรูปธรรม
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เป็นประธานการประชุมรายงานความคืบหน้าการดำเนินโครงการ ELV PROJECT (ครั้งที่ 4)
วันศุกร์ที่ 2 ตุลาคม 2563
รองปลัดฯ ภานุวัฒน์ เป็นประธานการประชุมรายงานความคืบหน้าการดําเนินโครงการ ELV PROJECT (ครั้งที่ 4)
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมรายงานความคืบหน้าการดําเนินโครงการ ELV PROJECT (ครั้งที่ 4) ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
วันนี้ (1 ตุลาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมรายงานความคืบหน้าการดําเนินโครงการ ELV PROJECT (ครั้งที่ 4) โดยมี นายพฤกษ์ ศิโรรัตนเศรษฐ์ ผู้อํานวยการกลุ่มจัดการกากอุตสาหกรรม 4 กรมโรงงานอุตสาหกรรม นายพิรัฐพล ตนานนท์ ผู้อํานวยการสํานักงานนิคมอุตสาหกรรมปิ่นทอง Mr. Fujigaki Satoshi ผู้อํานวยการแผนกสิ่งแวดล้อม Ms. Yurugi Yoshiko ผู้อํานวยการประจําภูมิภาคเอเชีย และเจ้าหน้าที่องค์การพัฒนาพลังงานใหม่และเทคโนโลยีอุตสาหกรรม ประเทศญี่ปุ่น (NEDO) พร้อมทั้งผู้บริหารจากกลุ่มบริษัท โตโยต้าฯ เข้าร่วมการประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
สําหรับการประชุมรายงานความคืบหน้าการดําเนินโครงการ (ครั้งที่ 4) ที่ประชุมได้รายงานความคืบหน้าของโครงการ ซึ่งอยู่ระหว่างการจัดทําคู่มือขั้นตอนการถอดแยกชิ้นส่วนรถยนต์ที่คํานึงถึงความปลอดภัยและเป็นมิตรต่อสิ่งแวดล้อมฉบับสมบูรณ์
เพื่อใช้เป็นแนวทางในการจัดการซากรถยนต์ภายในประเทศต่อไปในอนาคต
รัฐบาลไทย-ข่าวทำเนียบรัฐบาล-ผู้ถือบัตร APEC Card ที่จะสามารถเดินทางเข้ามาในประเทศไทยได้ คือกลุ่มใด ??
วันเสาร์ที่ 3 ตุลาคม 2563
ผู้ถือบัตร APEC Card ที่จะสามารถเดินทางเข้ามาในประเทศไทยได้ คือกลุ่มใด ??
ผู้ถือบัตร APEC Card ที่เข้ามาในประเทศไทยได้ คือกลุ่มใด ??
Q : ผู้ถือบัตร APEC Card ที่จะสามารถเดินทางเข้ามาในประเทศไทยได้ คือกลุ่มใด ??
A : เป็นนักธุรกิจที่มีการคัดกรองและได้รับการยอมรับจากประเทศทาง APEC 18 ประเทศต้นทาง และเกี่ยวข้องกับการขับเคลื่อนเศรษฐกิจ
รัฐบาลไทย-ข่าวทำเนียบรัฐบาล-ผู้ถือบัตร APEC Card ที่จะสามารถเดินทางเข้ามาในไทยได้คือกลุ่ม ??
วันอาทิตย์ที่ 4 ตุลาคม 2563
ผู้ถือบัตร APEC Card ที่จะสามารถเดินทางเข้ามาในไทยได้คือกลุ่ม ??
มีอะไรบ้างนะ
รัฐบาลไทย-ข่าวทำเนียบรัฐบาล-มท.1 พร้อมคณะลงพื้นที่ติดตามความคืบหน้าโครงการพัฒนาสระบ่อดินขาว อ.ตาคลี จ.นครสวรรค์
วันเสาร์ที่ 3 ตุลาคม 2563
มท.1 พร้อมคณะลงพื้นที่ติดตามความคืบหน้าโครงการพัฒนาสระบ่อดินขาว อ.ตาคลี จ.นครสวรรค์
มท.1 พร้อมคณะลงพื้นที่ติดตามความคืบหน้าโครงการพัฒนาสระบ่อดินขาว อ.ตาคลี จ.นครสวรรค์
วันนี้ (3 ตุลาคม 2563) เวลา 10.00 น. ณ สํานักสงฆ์ถ้ํามุนี หมู่ที่ 8 บ้านเขาวง ตําบลช่องแค อําเภอตาคลี จังหวัดนครสวรรค์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วย พลตํารวจโทณัฐพิชย์ สนิทวงศ์ ณ อยุธยา ผู้ช่วยรัฐมนตรีประจํากระทรวงมหาดไทยคณะทํางานรัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย และคณะผู้บริหารของกระทรวงมหาดไทยลงพื้นที่ตรวจติดตามโครงการพัฒนาสระบ่อดินขาว โดยมี นายสิริรัฐ ชุมอุปการ ผู้ว่าราชการจังหวัดนครสวรรค์ นายชัยโรจน์ มุ่งธัญญา ผู้ช่วยผู้อํานวยการทรัพย์สินส่วนพระมหากษัตริย์ พ.อ.นภัทร ศรีธนโชต รองเสธ.มท.31 ผู้แทน กองทัพภาคที่ 3 ผู้แทนจากกรมทรัพยากรน้ําบาดาล ผู้แทนจากสถาบันสารสนเทศทรัพยากรน้ํา และนายสมเกียรติ คงทิม นายกองค์การบริหารส่วนตําบลพรหมนิมิต และเจ้าหน้าที่ผู้เกี่ยวข้องในพื้นที่ให้การต้อนรับ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ในวันนี้มาติดตามความคืบหน้าของโครงการพัฒนาสระบ่อดินขาว ซึ่งเป็นพื้นที่ของสํานักงานทรัพย์สินส่วนพระมหากษัตริย์ เนื้อที่ 766 ไร่ เป็นโครงการที่จะช่วยเหลือพี่น้องเกษตรกรให้มีแหล่งน้ําในการทําการเกษตรตลอดปี เนื่องจากสภาพปัญหาในพื้นที่ปัจจุบันแห้งขอด จากการขยายเขตเส้นทางรถไฟ ทําให้น้ําที่ไหลลงมาจากเทือกเขาวง ไม่สามารถไหลลงบ่อดินขาวได้ ซึ่งหน่วยงานทุกหน่วยงานได้ร่วมกันในการพัฒนาสระบ่อดินขาว ทั้งในเรื่องของการสร้างฝายชะลอน้ํา การทําท่ออุโมงค์ลอดเส้นทางรถไฟ บ่อหน่วงน้ํา การทําแปลงเกษตร และการที่จะพัฒนาอาชีพให้กับประชาชนโดยนําเกษตรทฤษฎีใหม่เข้ามาใช้ในระยะต่อไป ในขณะนี้งานโครงสร้างดําเนินการไปได้ดี โดยคาดว่าจะดําเนินการเเล้วเสร็จ ภายในวันที่ 10 ตุลาคม 2563 ต้องขอขอบคุณทุกฝ่ายและพร้อมที่จะสนับสนุนหากมีข้อขัดข้องใด
นายสิริรัฐ ชุมอุปการ ผู้ว่าราชการจังหวัดนครสวรรค์ กล่าวโดยสรุปว่า สระบ่อดินขาวเป็นแหล่งน้ําที่สําคัญของชุมชนแห่งนี้ ซึ่งเมื่อวันที่ 14 กันยายน 2563 ทางกระทรวงมหาดไทยได้ลงพื้นที่มาติดตามและให้คําเเนะนําในการแก้ไขปัญหาอุปสรรคเเล้ว ซึ่งทางจังหวัดนครสวรรค์ร่วมกับองค์กรปกครองส่วนท้องถิ่นได้ดําเนินการตามข้อเเนะนําแล้ว พร้อมทั้งได้ประชุมร่วมกับหน่วยงานที่เกี่ยวข้องที่เพื่อติดตามรายละเอียด ขณะนี้มีการดําเนินการไปเเล้วคิดเป็น ร้อยละ 90 ของงานทั้งหมด คาดว่าเเผนงานทั้งหมดจะเสร็จสิ้นภายใน 10 ตุลาคม 63 ซึ่งได้รับข้อเเนะนําว่าควรมีคณะกรรมการ ที่ทําหน้าที่ดูเเลบ่อดินขาว เพื่อให้สามารถดูแลพื้นที่เเละบริหารจัดการพื้นที่โครงการได้อย่างต่อเนื่อง ซึ่งจะต้องบริหารจัดการเเก้ไขปัญหาน้ําท่วม การบริโภค-อุปโภค การทําคลองไส้ไก่ ที่เป็นเเผนในระยะกลาง เป็นต้น
จากนั้น พลเอก อนุพงษ์ เผ่าจินดาและคณะ ได้เดินทางตรวจติดตามพื้นที่ฝายชะลอน้ําบริเวณเขาวง บ่อหน่วงน้ํา แนวส่งน้ําและตําแหน่งท่อลอดทางรถไฟ และบริเวณสระบ่อดินขาวและชุมชนโดยรอบ
.
เวลา 12.45 น. ณ ห้องประชุมองค์การบริหารส่วนตําบลพรหมนิมิต พลเอก อนุพงษ์ เผ่าจินดา เป็นประธานการประชุมติดตามการดําเนินการตามแผนพัฒนาสระบ่อดินขาวร่วมกับหน่วยงานที่เกี่ยวข้องเพื่อติดตามปัญหา อุปสรรค และหาแนวทางแก้ไขร่วมกัน
.
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสืออนุญาต ส.ป.ก.4-01 แก่พี่น้องเกษตรกร จ.บึงกาฬ ให้เกษตรกรได้รับโอกาสและความเสมอภาคในสังคม
วันเสาร์ที่ 3 ตุลาคม 2563
รมช.ธรรมนัส เดินหน้ามอบหนังสืออนุญาต ส.ป.ก.4-01 แก่พี่น้องเกษตรกร จ.บึงกาฬ ให้เกษตรกรได้รับโอกาสและความเสมอภาคในสังคม
รมช.ธรรมนัส เดินหน้ามอบหนังสืออนุญาต ส.ป.ก.4-01 แก่พี่น้องเกษตรกร จ.บึงกาฬ ให้เกษตรกรได้รับโอกาสและความเสมอภาคในสังคม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกรณชุมนุมสหกรณ์กองทุนสวนยางจังหวัดบึงกาฬจํากัดต.ท่าสะอาดอ.เซกาจ.บึงกาฬว่ากระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมมีนโยบายเร่งรัดให้มีการหนังสืออนุญาต(ส.ป.ก. 4-01)ให้แก่เกษตรกรผู้มีสิทธิ์ที่จะได้รับการจัดสรรที่ดินจากรัฐรวมทั้งเป็นการอํานวยความสะดวกแก่เกษตรกรที่อยู่ในพื้นที่ห่างไกล
“ซึ่งในวันนี้มีความยินดีที่ได้มามอบหนังสืออนุญาตส.ป.ก. 4-01ให้แก่เกษตรกรอําเภอเซกาจํานวน150ราย178แปลงเนื้อที่1,010-0-77ไร่เป็นทั้งแปลงเกษตรกรรมและแปลงชุมชนเมื่อเกษตรกรได้รับการอนุญาตให้เข้าทําประโยชน์ในเขตปฏิรูปที่ดินแล้วจะทําให้เกษตรกรได้รับโอกาสและความเสมอภาคทางสังคมได้มีที่ทํากินอย่างถูกต้องตามกฎหมายในการประกอบอาชีพเกษตรกรรมยังสามารถเข้าถึงแหล่งเงินทุนในการประกอบอาชีพพร้อมทั้งปัจจัยการผลิต”ร้อยเอกธรรมนัสกล่าว
พันจ่าเอกประเสริฐมาลัยรองเลขาธิการสํานักงานการปฏิรูปที่ดินเพื่อเกษตรกรรมกล่าวเพิ่มเติมว่าจังหวัดบึงกาฬนั้นมีพื้นที่ประกาศพระราชกฤษฎีกาให้เป็นเขตปฏิรูปที่ดินทั้งสิ้นจํานวน8อําเภอ52ตําบลมีพื้นที่ดําเนินการแล้วจํานวน1,277,306ไร่พื้นที่กันออกจํานวน176,673ไร่มอบหนังสืออนุญาตให้เข้าทําประโยชน์ไปแล้วจํานวน77,452ราย91,081แปลงเนื้อที่1,094,441ไร่คงเหลือพื้นที่ดําเนินการประมาณ500ไร่ในปีงบประมาณพ.ศ. 2563ที่ผ่านมาสํานักงานการปฏิรูปที่ดินจังหวัดบึงกาฬได้ดําเนินการจัดที่ดินให้แก่เกษตรกรจํานวน2,439ราย2,701แปลงเนื้อที่ประมาณ28,214.37ไร่ซึ่งแล้วเสร็จเป็นไปตามแผนงานที่กําหนดไว้